als_Latn dik_Latn tur_Latn
Emigrimi ishte i orkestruar
Kryeministri Mustafa thotë se arrestimi i grupeve të involvuara në trafikim me qenie njerëzore nga Kosova për në vendet perëndimore tregon se emigrimi i fillimvitit ishte i orkestruar.
Politiko
E Mërkurë, 25 Mars 2015 | 18:03
Një Koment.
Kryeministri Isa Mustafa përgëzon aksionin e Europolit dhe Eurojustit si dhe atë që e ka cilësuar bashkëpunim të suksesshëm të Policisë së Kosovës dhe EULEX’it, që rezultoi me arrestimin e grupeve të krimit të organizuar të involvuar në trafikim me qenie njerëzore nga Kosova për në vendet perëndimore.
“Aksioni i sotëm dëshmon se trendet e fundit të migrimeve ilegale ishin të orkestruara dhe të organizuara nga grupet e ndryshme kriminale. Këto grupe i kanë shkaktuar dëm qytetarëve të Kosovës, të cilët kanë rënë pre e mashtrimeve, por edhe vendit tonë në përgjithësi”, ka thënë Mustafa.
Mustafa ka thënë se Qeveria që drejton mbetet e përkushtuar për të bashkëpunuar me të gjitha vendet për luftimin e krimit të organizuar, për të vendosur sundimin e ligjit dhe për ta bërë Kosovën shtet të së drejtës.
“Qeveria e Kosovës nuk do të lejojë që proceset integruese të dëmtohen nga veprimet e paligjshme të grupeve kriminale”.
KonTekstuale
Dergo Pergjigjen
One thought on “Emigrimi ishte i orkestruar”
-
Thote populli: nuk tutet arusha me shoshe. Se ka qene i organizuar ky ekzod, s’ka koment. Por, asht interesant te dihet kush fshihet pas ketij eksodi, ku organizatoret deshen ta tutin Evropen: ose hiqi vizat, ose do vijme pa viza.
als_Latn als_Latn slv_Latn als_Latn als_Latn als_Latn als_Latn als_Latn als_Latn ltg_Latn als_Latn eng_Latn unk als_Latn